open-index/open-wikipedia-markdown huggingface dataset:
XVI amžius

**Šešioliktas mūsų eros amžius** – šimto metų laikotarpis, prasidėjęs 1501 metų sausio 1 dieną ir pasibaigęs 1600 metų gruodžio 31 dieną.

Tūkstantmečiai: 1 tūkstantmetis – **[[2 tūkstantmetis]]** – 3 tūkstantmetis

Amžiai: XV amžius – **[[XVI amžius]]** – XVII amžius

Dešimtmečiai: 1-as 2-as 3-as 4-as 5-as 6-as 7-as 8-as 9-as 10-as

## Įvykiai

### Mokslas, technologijos
* Į Europą atvežtos bulvės, kukurūzai, pomidorai, šokoladas.
* Kišeninis laikrodis.
* Termometras.
* Kapitalizmo atsiradimas.

### Karas, taika ir politika
* 1562 – žlugo Livonijos valstybė, gyvavusi 350 metų.
* Ispanijos kolonijos Amerikoje
* Reformacija
* Didžioji armada
* Italijos karai

### Įvykiai Lietuvoje
* 1485 m.-1503 m. Lenkijos Karalystės su sąjungininkais karas su Osmanų imperija.
* 1500-1503 m. Antrasis LDK - Maskvos DK karas.
* 1507-1508 m. Trečiasis LDK karas su Maskva.
* 1512-1522 m. Ketvirtasis LDK karas su Maskva.
* 1519-1521 m. Lenkijos karalystės ir Vokiečių ordino karas.
* 1534-1537 m. Penktasis LDK karas su Maskva (Starodubo karas).
* 1558-1583 m. Livonijos karas. 
* LDK įvykdyta Valakų reforma, kuria galutinai įtvirtinta baudžiava.
* 1569 m. įkurta Abiejų Tautų Respublika.
* 1600 m. prasidėjo ATR-Švedijos karas.

## Šimtmečio žmonės

### Pasaulio lyderiai
### Kiti
* Leonardas da Vinčis, renesanso menininkas.
* Mikelandželas, renesanso menininkas.
* Martinas Liuteris, teologas ir reformacijos veikėjas.
* Jonas Kalvinas, šveicarų teologas ir kalvinizmo ideologas.
* Viljamas Šekspyras, anglų dramaturgas.
* Galilėjas Galilėjus, italų astronomas, matematikas, filosofas ir fizikas.

### Lietuvos šimtmečio žmonės
* Žygimantas Senasis, Lietuvos didysis kunigaikštis 1506–1548.
* Martynas Mažvydas, lietuvių rašytojas, pirmosios lietuviškos knygos autorius.
* Mikalojus Daukša, vienas lietuvių raštijos kūrėjų, humanistinių idėjų reiškėjas
* Bona Sforca, Žygimanto Senojo žmona.
* Žygimantas Augustas, Lietuvos didysis kunigaikštis 1548–1572, paskutinis Jogailaičių dinastijos valdovas.
* Mikalojus Radvila Juodasis, LDK kancleris ir Vilniaus vaivada, vienas ryškiausių ir įtakingiausių Lietuvos protestantų.
* Mikalojus Radvila Rudasis, Lietuvos etmonas, nuo 1565 m. LDK kancleris ir Vilniaus vaivada, Lietuvos delegacijos vadovas Liublino seime.
* Barbora Radvilaitė, Žygimanto Augusto žmona.
* Jonas Chodkevičius, Lietuvos delegacijos Liublino seime vadovas.

## Dešimtmečiai ir Metai
1691 m.

**1691** m. buvo nekeliamieji metai, prasidedantys pirmadienį pagal Grigaliaus kalendorių.

## Lietuvoje

### Gimtadieniai
* **[[Liepos 3]]** d. – Mykolas Beržanskis, SJ, mokyklinių dramų autorius (m. 1736 m.).
* **[[Liepos 19]]** d. – Fabijonas Kalau, evangelikų kunigas, religinių raštų rengėjas (m. 1748 m.).
* **[[Spalio 28]]** d. – Jonas Berendas, giesmių vertėjas (m. 1749 m.).

### Mirtys
* **[[Gegužės 14]]** d. – Petras Kitnovskis, SJ, Lietuvos kunigas, teologas, filosofijos ir teologijos daktaras (g. 1630 m.).
* **[[Lapkričio 7]]** d. – Teodoras Lepneris, Mažosios Lietuvos kultūros tyrinėtojas, evangelikų liuteronų kunigas (g. 1633 m.).
## Pasaulyje
### Įvykiai

* **[[Liepos 12]]** d. – Popiežiumi išrinktas Inocentas XII (g. 1615 m. - m. 1700 m. rugsėjo 27 d.), popiežiaus pareigas ėjo iki 1700 m. rugsėjo 27 d.

### Gimtadieniai
* **[[Birželio 17]]** d. – Džiovanis Paolo Paninis, italų tapytojas ir architektas, geriausiai žinomas kaip vedutistas (veduta – dailės kūrinys, detaliai vaizduojantis mietsą, jo fragmentą arba atskirus pastatus) (m. 1765 m.).
### Mirtys
* **[[Vasario 1]]** d. – Aleksandras VIII, 242-asis Romos katalikų bažnyčios popiežius (g. 1610 m.).
* **[[Gruodžio 30]]** d. – Robertas Boilis, airių gamtos filosofas, chemikas, fizikas, išradėjas, žymus savo indėliu į fiziką ir chemiją, geriausiai žinomas kaip Boilio dėsnio atradėjas (g. 1627 m.).

**Nedatuota**

* Žuanas Fereira de Almeida, portugalų protestantų pastorius, viena svarbiausių protestantizmo asmenybių šalyje, pirmasis Biblijos vertėjas į portugalų kalbą (g. 1628 m.).
## Nuorodos
1692 m.

**1692** m. buvo keliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai

**Nedatuota**

* Antanas Domininkas Tiškevičius, Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės veikėjas, Žemaičių vyskupas (m. 1762 m.).
* Jokūbas Brodovskis, leksikografas, tautosakos rinkėjas (m. 1744 m.).

### Mirtys
* **[[Balandžio 13]]** d. – Mykolas Jurgis Čartoriskis, Lietuvos Didžiosios Kunigaikštystės bajoras didikas, kunigaikštis, valstybės veikėjas (g. 1621 m.).
* **[[Gegužės 17]]** d. – Ernestas Dicelijus, giesmių eiliuotojas (g. 1629 m.).

## Nuorodos
Raudonasis ibis

* *Scolopax rubra* Linnaeus, 1758
* *Tantalus ruber* Linnaeus, 1766

**Raudonasis ibis** (*Eudocimus ruber*) – irklakojinių paukščių (*Pelecaniformes*) būrio, ibinių (*Threskiornithidae*) šeimos, rožinių ibių (*Eudocimus*) genties paukštis. Artimiausia genetiškai rūšis yra baltieji ibiai (*Eudocimus albus*), su kuriais Venesueloje kryžminasi. Dalies mokslininkų šios dvi rūšys laikomos vienos rūšies porūšiais.

Tai vienas ispūdingiausių pasaulio paukščių, turinčių ryškias raudonas plunksnas ir juodus sparnų galus. 

Suaugusių paukščių kūno ilgis 55–63 cm. Patinų svoris apie 1,4 kg, kurie truputį stambesni už pateles. Patinų snapas vidutiniškai 22% ilgesnis už patelių. Sparno ilgis apie 54 cm.

Jauniklių plunksniniame apdare dominuoja pilki, rudi ir balti atspalviai.

Gyvena kolonijomis šiaurės rytų Pietų Amerikos žemyno pakrančių regionuose besiribojančiuose su Atlanto vandenynu ir Karibų jūra - Prancūzijos Gvianos, Surinamo, Gajanos, Venesuelos šiauriniuose regionuose, Kolumbijos šiaurės rytuose, Trinidado ir Tobago, Nyderlandų Antilų salose, šiaurės rytų Brazilijoje ir Brazilijos San Paulo valstijos rytuose. Dauginimosi sezono metu sudaro poras, nors dažnai poruojasi ir su kitais partneriais. Lizdus suka netoli vandens augančiuose medžiuose. 

Dieną maitinasi ant žemės, o nakvoti skrenda į medžius. Maisto ieško pasikliaudamas daugiau lietimu nei rega. Ilgu ir kiek lenktu snapu baksnoja minkštą dumblą, kur randa krabų, vėžių ir vandens vabzdžių.

Laisvėje išgyvena apie 16 metų, nelaisvėje išgyvena ilgiau - apie 20 metų.

## Šaltiniai

## Nuorodos
* birdsoftheworld.org / Scarlet Ibis ''Eudocimus ruber''
* ebird.org / Scarlet Ibis ''Eudocimus ruber''
* nationalgeographic.com / Trinidad's Dazzling National Bird Is Served Up as Bush Meat, By Rene Ebersole | PUBLISHED August 7, 2018
* youtube.com / RIO VERDE - LA COROCORA COLORADA ( eudocimus ruber ) (video medžiaga ispanų kalba)
* youtube.com / Nesting Scarlet Ibis (video medžiaga - lizdavietės)
Limfinė filariozė

**Limfinė filariozė** – atogrąžose ir subtropikuose paplitusi liga, kurią dažniausiai sukelia siūlinė apvalioji kirmėlė *Wuchereria bancrofti* (~90 % atvejų), *Brugia malayi* ir *Brugia timori*. Žmogų apkrečia uodai, kurie čiulpdami kraują su seilėmis įleidžia parazitų lervų. Suaugusios kirmėlės gyvena limfmazgiuose; juose pradeda kauptis skysčiai ir ligonio galūnės gali sutinti iki milžiniško dydžio. Patelės veda daugybę lervučių – mikrofiliarijų, kurios naktį paprastai cirkuliuoja kraujyje, o dieną susitelkia plaučių kapiliaruose. Uodas ar kitas vabzdys čiulpdamas kraują apsikrečia mikrofiliarijomis. Lervutės auga jų kūno ertmėje, o vėliau patenka į straubliuką, kur tūno seilių kanale iki kol uodas įgels naujai aukai.

Limfinė filariozė pasireiškia odos ir poodinių audinių sustorėjimu, ypač kojose ir lytiniuose organuose, dažniausiai dėl limfagyslių obstrukcijos. 

2022 m. duomenimis, limfine filarioze buvo užsikrėtę apie 40 mln. žmonių, o apie 863 mln. žmonių, gyvenančių 47 šalyse, grėsė pavojus užsikrėsti. Dažniausia Afrikos ir Azijos atogrąžų kraštuose.

## Išnašos

## Šaltiniai
*
1693 m.

**1693** m. buvo nekeliamieji metai, prasidedantys ketvirtadienį pagal Grigaliaus kalendorių.

### Gimtadieniai

**Nedatuota**

* Pranciškus Karpis, Lietuvos Didžiosios kunigaikštystės valstybės ir katalikų bažnyčios veikėjas. (m. 1755 m.).

## Pasaulyje

### Gimtadieniai
* **[[Kovo 7]]** d. – Klemensas XIII, Romos katalikų bažnyčios popiežius nuo 1758 m. liepos 6 d. iki mirties (m. 1769 m.).
* **[[Birželio 1]]** d. – Aleksejus Bestuževas-Riuminas, Rusijos imperijos valstybės veikėjas. Nuo 1742 m. grafas, nuo 1762 m. generolas feldmaršalas (m. 1766 m.).
### Mirtys
* **[[Liepos 26]]** d. – Ulrika Eleonora, Danijos karaliaus Frederiko III dukra, Švedijos karaliaus Karolio XI žmona (g. 1656 m.).
## Nuorodos
1694 m.

**1694** m. buvo nekeliamieji metai, prasidedantys penktadienį pagal Grigaliaus kalendorių.

## Lietuvoje
### Įvykiai

**[[Balandis]]**
* **[[Balandžio 18]]** d. – Vilniaus vyskupas Konstantinas Kazimieras Bžostovskis panaudojo antemą prieš etmoną Kazimierą Joną Sapiegą.

### Gimtadieniai

**Nedatuota**

* Juozapas Skuminas Tiškevičius, Lietuvos Didžiosios Kunigaikštystės bajoras, didikas, Abiejų Tautų Respublikos valstybės veikėjas (m. 1754 m.).

## Pasaulyje
### Įvykiai

* **[[Vasario 6]]** d. – buvo sunaikinta Quilombo dos Palmares kolonija Brazilijoje;
* **[[Liepos 27]]** d. – Anglijos bankui buvo suteikta Karališkoji chartija;
* **[[Rugsėjo 5]]** d. – Anglijoje kilo didysis Voriko gaisras.
### Gimtadieniai
* **[[Rugpjūčio 5]]** d. – Leonardas Oroncas Salvatorė de Leo, italų kompozitorius, vargonininkas, pedagogas. Vienas žymiausių Neapolio mokyklos atstovų (m. 1744 m.).
* **[[Rugpjūčio 8]]** d. – Frensis Hačesonas, Alsterio škotų Apšvietos filosofas (m. 1746 m.).
* **[[Lapkričio 21]]** d. – Volteras, prancūzų rašytojas ir filosofas, vienas iškiliausių Švietimo amžiaus atstovų (m. 1778 m.).

### Mirtys
* **[[Lapkričio 28]]** d. – Macuo Bašio, žinomiausias Edo laikotarpio poetas Japonijoje (g. 1644 m.).
##### Neaprašyti

* **[[Gruodžio 28]]** d. – mirė Anglijos ir Airijos karalienė Marija II Stiuart.

## Šaltiniai
1695 m.

**1695** m. buvo nekeliamieji metai, prasidedantys šeštadienį pagal Grigaliaus kalendorių.

## Pasaulyje
### Įvykiai

* **[[Sausio 27]]** d. – mirus Achmedui II, Mustafa II tapo Osmanų imperatoriumi;
* **[[Liepos 17]]** d. – senojo Škotijos parlamento aktu buvo įkurtas Škotijos bankas;
* **[[Gruodžio 31]]** d. Anglijoje buvo įvestas Langų mokestis, kurio norėdami išvengti daugelis parduotuvių savininkų užmūrijo savo langus.

**Nedatuoti**

* Rusija paskelbė karą Turkijai;
* Anglijoje įvesta 2 svarų bauda už keikimąsi.

### Gimtadieniai
* **[[Spalio 5]]** d. – John Glas, škotų ministras (m. 1773 m.).
### Mirtys
* **[[Birželio 11]]** d. – André Félibien, prancūzų architektas (g. 1619 m.).
* **[[Liepos 8]]** d. – Christiaan Huygens, Nyderlandų matematikas, astronomas, fizikas. Jo vardu pavadinta fizikinė teorema, svarbi (per)skaičiuojant inercijos momentą, - vad. Huigenso-Šteinerio teorema. Bangų fizikoje jo vardas susijęs su Hiugenso ir Frenelio principu (g. 1629 m.).

## Nuorodos
1696 m.

**1696** m. buvo keliamieji metai, prasidedantys sekmadienį pagal Grigaliaus kalendorių.

## Lietuvoje

### Gimtadieniai
* **[[Balandžio 26]]** d. – Mykolas Frederikas Čartoriskis, Lietuvos Didžiosios Kunigaikštystės bajoras didikas, kunigaikštis, Abiejų Tautų Respublikos valstybės ir karinis veikėjas. (m. 1775 m.).
* **[[Spalio 17]]** d. – Augustas III Saksas, Lenkijos karalius ir Lietuvos didysis kunigaikštis (nuo 1733 m.), Saksonijos kurfiurstas (Frydrichas Augustas II; nuo 1733 m.) (m. 1763 m.).

### Mirtys
* **[[Liepos 17]]** d. – Jonas III Sobieskis, Lenkijos didikas ir karvedys, Lenkijos karalius Jonas III ir Lietuvos didysis kunigaikštis Jonas Sobieskis (1674 - 1696 m.) (g. 1629 m.).
## Pasaulyje
### Įvykiai

**[[Sausis]]**
* Sausio 29 d. – mirus carui Ivanui V Petras Didysis tapo Rusijos caru;
* Sausio 31 d. – Po laidotuvių reformos Amsterdame (Nyderlandai), sukilo laidotuvių biurų savininkai;
* Sausis – Anglijos Parlamentas patvirtino Monetų perkalimo aktą.
**[[Kovas]]**
* Kovo 7 d. – Anglijos karalius Vilhelmas III išvyko iš Nyderlandų.
**[[Balandis]]**
* Balandis – Gaisras sunaikino Etiopijos sostinės Gondaro Gra Bet (arba Kairijį kvartalą).
**[[Liepa]]**
* Liepos 18 d. caro Petro I laivynas okupavo Azovą prie Dono upės;
* Liepos 29 d. – Prancūzijos karalius Liudvikas XIV ir Victor Amadeus van Savoye pasirašė taikos sutartį.
**[[Rugpjūtis]]**
* Rugpjūčio 13 d. – Drentės valstija paskelbė Vilhelmą III meru;
* Rugpjūčio 22 d. – Venecijos ir Turkijos pajėgos susidūrė netoli Molino.
**[[Gruodis]]**
* Gruodžio 24 d. – Evoroje (Portugalija) Inkvizicija sudegino daug Marano žydų.
**Nedatuoti**
* Nuo bado išmirė trečdalis Suomijos ir penktadalis Estijos gyventojų.

## Nuorodos
1697 m.

**1697** m. buvo nekeliamieji metai, prasidedantys antradienį pagal Grigaliaus kalendorių.

## Lietuvoje

### Gimtadieniai
* **[[Kovo 30]]** d. – Jonas Juraga-Giedraitis, SJ, Lietuvos filosofas, teologas, filosofijos ir teisės daktaras (m. 1757 m.).
* **[[Lapkričio 9]]** d. – Augustas Aleksandras Čartoriskis, Lietuvos Didžiosios Kunigaikštystės bajoras didikas, kunigaikštis, Abiejų Tautų Respublikos valstybės ir karinis veikėjas. Karūnos kariuomenės generolas, Rusios vaivada, vienas iš politinės grupuotės *Familija*, nukreiptos prieš Radvilas ir Potockius iniciatorių (m. 1782 m.).

### Mirtys
* **[[Liepos 27]]** d. – Dominykas Mikalojus Radvila, Lietuvos Didžiosios Kunigaikštystės didikas, Abiejų Tautų Respublikos valstybės ir karinis veikėjas (g. 1643 m.).

**Nedatuota**

* Teodoras Bilevičius, Lietuvos Didžiosios kunigaikštystės veikėjas, publicistas (g. 1655 m.).
## Pasaulyje
### Įvykiai

* **[[Balandžio 5]]** d. – mirus Karoliui XII-jam jo sūnus Karolis XII tapo Švedijos karaliumi;
* **[[Gegužės 7]]** d. – Karališkoji pilis "Tre Kronor" ("Trys karūnos") Stokholme sudegė iki pamatų. Buvo sunaikinta didelė karališkosios bibliotekos dalis;
* **[[Rugsėjo 11]]** d. – Zentos mūšis: Eugenijus Savonietis sutriuškino Mustafos II osmanų armiją;
* **[[Rugsėjo 20]]** d. – buvo pasirašyta Rijswik'o sutartis nutraukusi Augsburgo lygos karą;
* **[[Gruodžio 2]]** d. – Londone buvo atidaryta Šv. Pauliaus katedra;
* **[[Gruodžio 14]]** d. – būdamas 15 metų amžiaus Karolis XII buvo karūnuotas Švedijos karaliumi.

### Gimtadieniai
* **[[Sausio 30]]** d. – Johanas Joachimas Kvancas, vokiečių kompozitorius ir fleitininkas (m. 1773 m.).
* **[[Rugpjūčio 6]]** d. – Karolis VII, 1742-1745 m. Šventosios Romos imperijos imperatorius, 1741–1743 m. Čekijos karalius Karolis III, 1726-1745 m. Bavarijos kurfiurstas Karolis Albertas (m. 1745 m.).

### Mirtys
* **[[Balandžio 5]]** d. – Karolis XI, 1660-1697 m. Švedijos karalius (g. 1655 m.).
## Nuorodos
Terminas (reikšmės)

**Terminas** ( – riba, siena) gali būti suprantamas šiomis reikšmėmis:
* Senovės romėnų ribų (valstybės, laukų) ir jas žyminčių ženklų dievas – Terminas (mitologija);
* laikas, per kurį turi būti atliktas tam tikras darbas, sutvarkytas reikalas;
* Tradicinėje logikoje terminas – silogizmo prielaidos elementas;
* Terminas – žodis arba žodžių junginys, tiksliai reiškiantis kurią nors mokslo, technikos, meno ar kitos srities sąvoką.
Black Sabbath (1970 albumas)

**Black Sabbath** – britų sunkiojo metalo grupės Black Sabbath 1970 metų albumas.
### Albumo dainos
#„Black Sabbath“ (Iommi, Ward, Butler, Osbourne) – 6:18
#„The Wizard“ (Iommi, Ward, Butler, Osbourne) – 4:21
#„Behind the Wall of Sleep“ (Iommi, Ward, Butler, Osbourne) – 3:37
#„N.I.B.“ (Iommi, Ward, Butler, Osbourne) – 6:04
#„Evil Woman“ (Wiegland, Wiegland, Waggoner) – 3:22
#„Sleeping Village“ (Iommi, Ward, Butler, Osbourne) – 3:48
#„Warning“ (Dunbar, Moreshed, Dmochowski, Hickling) – 10:34
#„Wicked World“ (Iommi, Ward, Butler, Osbourne) – 4:43
Parazitinės ligos

**Parazitinės ligos**

* Amebiazė arba amebinė dizenterija – sukėlėjas dizenterinė ameba (*Entamoeba histolytica*)
* Ankilostomozė – sukėlėjas kreivagalvis (*Ancylostoma duodenale*)
* Askaridozė – sukėlėjas žmoginė askaridė (*Ascaris lumbricoides*)
* Balantidiazė – sukėlėjas balantidija (*Balantidium coli*)
* Bruceliozė – sukėlėjas spirochetos (*Spirochaetales*)
* Difiliobotriozė – sukėlėjas platusis kaspinuotis (*Diphyllobothrium latum*)
* Dikroceliozė – sukėlėjas lancetinė siurbikė (*Dicrocoelium lanceatum*)
* Drakunkuliozė – sukėlėjas rišta (*Dracunculus medinensis*)
* Dramblialigė – sukėlėjas apvalioji kirmėlė (*Wuchereria bancrofti*)
* Echinokokozė – sukėlėjas šuninis kaspiniuotis (*Echinococcus granulosus*)
* Enterobiozė – sukėlėjas spalinė (*Enterobius vermicularis*)
* Fascioliozė – sukėlėjas kepeninė siurbikė (*Fasciola hepatioca*)
* Himenolepidozė – sukėlėjas mažasis kaspinuotis (*Hymenolepis nana*)
* Kokcidiozė – sukėlėjai kokcidijos (*Eimeria*, *Isospora* sp.)
* Lamblijozė – sukėlėjas lamblija (*Lamblia intestinalis*)
* Leišmaniozė – sukėlėjai leišmanijos (*Leishmania tropica*, *Leishmania infantum* ir kt.)
* Maliarija – sukėlėjai kraujiniai sporagyviai (*Haemosporidia*)
* Niežai – sukėlėjas niežinė erkė (*Acarus siro*)
* Opistorchozė – sukėlėjas katinė siurbikė (*Opisthorchis felineus*)
* Paragonimozė – sukėlėjas plautinė siurbikė (*Paragonimus ringeri*)
* Strongiloidozė – sukėlėjas strongiloidas (*Strongyloides stercoralis*)
* Šiltinė – sukėlėjai spirochetos (*Spirochaetales*)
* Šistosomozė – sukėlėjai šistosomos (*Schistosoma haematobium*, *H. mansoni* ir kt.)
* Teniarinchozė – sukėlėjas jautinis kaspinuotis (*Taeniarhynchus saginatus*)
* Teniozė – sukėlėjas kiaulinis kaspinuotis (*Taenia solium*)
* Toksoplazmozė – sukėlėjas toksoplazma (*Toxoplasma gondii*)
* Trichineliozė – sukėlėjas spiralinė trichina (*Trichinella spiralis*)
* Trichocefaliozė – sukėlėjas žmoginis plaukagalvis (*Trichocephalus trichiurus*)
* Trichomonozė – sukėlėjai trichomonos (*Trichomonas hominis*, *Trichomonas vaginalis*)
* Tripanosomozė arba Afrikinė miegligė – sukėlėjas tripanosoma (*Trypanosoma gambiense*)
GTK

**GTK** (prieš tai vadinosi **GIMP** **Toolkit**, **GTK+**) – viena iš populiariausių atvirojo kodo bibliotekų X langų sistemai, skirta programos grafinės sąsajos konstravimui.

## Programavimo kalbos
GTK+ parašyta C programavimo kalba, naudojant iš dalies objektinį modelį. Tačiau egzistuoja papildomos sąsajos () daugumai populiarių programavimo kalbų (C++, C#, Python, Perl, Java, Ruby ir kt.).
 
## Išvaizda

GTK+ išvaizda konfigūruojama, naudojant įvairius grafinius išvaizdos „variklius“ bei temas. Egzistuoja daugybė temų. Galima net suteikti kitų populiarių operacijų sistemų (pvz., Windows 95, Windows XP „Luna“) ar grafinių bibliotekų (pvz., Motif) išvaizdą, ar bent jau ją pamėgdžioti.

Nuo 2.8 versijos elementams atvaizduoti naudojama Cairo vektorinės grafikos biblioteka, taip pasiekiama puiki vaizdo kokybė, numatoma vieninga spausdinimo bei atvaizdavimo ekrane sistema.

## Aplinkos
GTK+ yra pamatinė GNOME biblioteka, ja parašytos visos grafinės GNOME programos. Biblioteka taip pat naudojama įvairių kitų atvirojo kodo darbalaukio aplinkų, pvz., XFCE bei Rox, programoms kurti. Yra ir GTK+ versija, skirta Microsoft Windows operacijų sistemai. GTK+ taip pat naudojama kaip pamatinė kai kurių delninių kompiuterių šeimų, tokių kaip GPE Palmtop ar Nokia Maemo, sąsajos biblioteka.

## GTK+ 2
Dabar dažniausiai naudojama antroji GTK+ versija, vadinamoji GTK+ 2. Naujoji versija naudoja naują teksto atvaizdavimo sistemą, Pango, yra visiškai pritaikyta Unikodui (naudojama UTF-8 koduotė), turi naują temų sistemą. Kita vertus, trūksta suderinamumo su pirmąja GTK+ versija, ir, perkeliant programas į naujesnę versiją, tenka padirbėti papildomai. Todėl kai kurios programos vis dar naudoja GTK+ 1.

## Taip pat skaitykite
* GNOME
* X langų sistema
* Motif
* Qt

## Nuorodos
* Pagrindinė GTK svetainė
* GTK+ dokumentacija
* GTK+ C++ programavimo sąsaja
* GTK+ Python programavimo sąsaja 
* GTK programų katalogas
* GNOME svetainė

## Šaltiniai
1698 m.

**1698** m. buvo nekeliamieji metai, prasidedantys trečiadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Aleksandras Kazimieras Gorainis, Žemaičių vyskupas sufraganas, teologijos daktaras (m. 1774 m.).
* Ignotas Oginskis, Lietuvos Didžiosios Kunigaikštystės (LDK) karinis ir politinis veikėjas (m. 1775 m.).

## Pasaulyje
### Įvykiai

**[[Sausis]]**
* Sausio 1 d. – Abenaki gentis ir Masačusetso kolonistai pasirašė sutartį, užbaigusią konfliktą Naujojoje Anglijoje;
* Sausio 4 d. – sudegė Vaitholo rūmai Londone;
* Sausio 23 d. – Džordžas Luisas (kuris 1714 m. tapo Didžiosios Britanijos karaliumi Džordžu I) tapo Hanoverio kurfiurstu.
**[[Birželis]]**
* Birželio 19 d. – Anduose išsiveržė Karguarazono ugnikalnis, sukeldamas žuvies lietų.
**[[Liepa]]**
* Liepos 2 d. – Tomas Severis užpatentavo ankstyvąją garo mašiną;
* Liepos 14 d. – Darieno projektas: pirmieji škotų naujakuriai išvyko į Panamos koloniją.
**[[Rugpjūtis]]**
* Rugpjūčio 25 d. – Generolui Patrikui Gordonui numalšinus šaulių sukilimą, Petras Didysis sugrįžo į Maskvą.
**[[Rugsėjis]]**
* Rugsėjo 5 d. – Noredamas nutolinti žmones nuo azijietiškų papročių Rusijos caras Petras I įvedė barzdų mokestį: visi vyrai, išskyrus dvasininkus ir valstiečius, turėjo mokėti 100 rublių mokestį per metus; prasčiokai turėjo mokėti po vieną kapeiką.
**[[Lapkritis]]**
* Lapkričio 16 d. – Sremski Karlovicuose prasidėjo kongresas sutarčiai tarp Osmanų imperijos ir Šventosios lygos aptarti.
**Nedatuoti**
* Izaokas Niutonas apskaičiavo šviesos greitį;
* Bukareštas tapo Valachijos (dabar Rumunijos dalis) sostine;
* Omanas užgrobė Mombasą ir Zanzibarą.

### Gimtadieniai
* **[[Kovo 26]]** d. – Vaclavas Prokopas Divišas, čekų teologas ir gamtotyrininkas (m. 1765 m.).

## Nuorodos
1699 m.

**1699** m. buvo nekeliamieji metai, prasidedantys ketvirtadienį pagal Grigaliaus kalendorių.

## Lietuvoje

### Mirtys
* **[[Gegužės 21]]** d. – Pranciškus Kucevičius, SJ, Lietuvos kunigas (g. 1631 m.).

**Nedatuota**

* Leonas Kazimieras Oginskis, Lietuvos Didžiosios Kunigaikštystės (LDK) karinis ir politinis veikėjas (g. 1661 m.).
* Simonas Karolis Oginskis, Lietuvos Didžiosios Kunigaikštystės (LDK) karinis ir politinis veikėjas (g. 1625 m.).
## Pasaulyje
### Įvykiai

* **[[Sausio 26]]** d. – pasirašius Karlovicų taikos sutartį, baigėsi Austrijos ir Turkijos karas. Turkija prarado Vengriją ir Transilvaniją, kurios buvo prijungtos prie Habsburgų monarchijos;
* **[[Lapkričio 22]]** d. – Danija, Rusija, Saksonija ir Abiejų Tautų Respublika pasirašė sutartį dėl Švedijos valstybės pasidalinimo.

### Gimtadieniai
* **[[Lapkričio 30]]** d. – Kristijonas VI, 1730-1746 m. Danijos ir Norvegijos karalius (m. 1746 m.).

**Nedatuota**

* Grafas Sen Žermenas, vienas iš garsiausių XVIII a. avantiūristų. Įvairiais vardais gyveno Anglijoje, Prancūzijoje, Italijoje, Rusijoje ir kitur. Garsėjo kaip alchemikas, burtininkas ir amžino gyvenimo eliksyro išradėjas. Buvo labai turtingas (m. 1784 m.).
* Sebastião José de Carvalho e Melo, Švietimo amžiaus Portugalijos politikas, Ministras pirmininkas, viena žymiausių asmenybių Portugalijos istorijoje (m. 1782 m.).
### Mirtys
* **[[Rugpjūčio 11]]** d. – Frydrichas Rudolfas Liudvigas fon Kanitcas, vokiečių diplomatas, rašytojas, poetas (g. 1654 m.).
* **[[Rugpjūčio 25]]** d. – Kristijonas V, 1670-1699 m. Danijos ir Norvegijos karalius (g. 1646 m.).

## Nuorodos
Trichineliozė

**Trichineliozė** () – parazitinė liga, kurią sukelia spiralinė trichina (*Trichinella spiralis*), priklausanti apvaliųjų kirmėlių klasei. Žmonės trichinelioze užsikrečia valgydami žalią ar nepakankamai termiškai apdorotą kiaulieną bei laukinių gyvūnų mėsą. Užsikrėtus, pirmieji simptomai atsiranda praėjus 1-2 dienai po infekcijos. Simptomai išryškėja praėjus 2-8 savaitėms.

## Gydymas

Simptomai gali būti gydomi aspirinu ar kortikosteroidais. Thiabendazolis gali sunaikinti suaugusias kirmėles žarnyne; tačiau nėra tokio gydymo kuris sunaikintų lervas. Mebendazolis (vartoti tris kartus per dieną, 200-400 mg dozėmis, tris dienas) arba Albendazolis (vartoti du kartus per dieną, 400 mg dozėmis, 8-14 dienų) yra duodami gydyti trichineliozei.Šie vaistai neturėtų būti duodami nėščiosioms. Mebendazolis naikina parazitų mikrovamzdelines grupes (sankaupas). Šis vaistas neturi stiprių šalutinių poveikių, tik nestiprus šleikštulys, vėmimas, viduriavimas ir pilvo skausmai, pasitaikantys nedažnai.”  Reti šalutiniai efektai kaip dažniausiai didelių dozių terapijose yra hiperjautrumas (bėrimai, dilgėlinė), fermentų kepenyse pagausėjimas. Prednisolonas (vartoti 20-60 mg per dieną pirmomis dienomis) gali būti duodamas palengvinti pašalinius uždegiminius ligos efektus. Albendazolis taip pat neleidžia mikrovamzdeliams formuotis ir turi „lervas naikinantį poveikį“. Albendazolis paprastai neturi stiprių pašalinių poveikių, tačiau kartais pastebima viduriavimas, galvos skausmai, pykinimas, svaigulys, nemiga ir nuovargis.” 

## Šaltiniai

## Nuorodos
*Trichinella spiralis. Biologija, epidemiologija ir prevencija (anglų k.)
Šistosomozė

**Šistosomozė** (dar vadinama **bilarzioze** ir **sraigių karštlige**) – tai parazitinių plokščiųjų kirmėlių, priklausančių kraujinių siurbikių genčiai, sukeliama liga. Ji gali pažeisti šlapimo šalinimo organus arba žarnyną. Gali pasireikšti simptomai kaip antai pilvo skausmas, viduriavimas, kraujingos išmatos arba kraujingas šlapimas. Žmonėms su užsitęsusia infekcija gali išsivystyti kepenų pažeidimas, inkstų nepakankamumas, nevaisingumas arba šlapimo pūslės vėžys. Užsikrėtę vaikai gali prastai augti ir turėti mokymosi sunkumų.

## Priežastis
Liga plinta per parazitais užkrėstą vandenį. Parazitus į vandenį išleidžia užsikrėtę tarpiniai šeimininkai – gėlavandenės sraigės. Galutiniai parazito šeimininkai – įvairūs žinduoliai ir žmonės. Ši liga ypač paplitusi tarp besivystančių šalių vaikų, nes jie dažniau žaidžia užkrėstame vandenyje. Didelės rizikos grupei taip pat priklauso ūkininkai, žvejai ir žmonės, naudojantys užkrėstą vandenį savo kasdienėms reikmėms. Liga priskiriama kirmėlinėms ligoms. Diagnozė nustatoma užsikrėtusiojo šlapime arba išmatose radus parazito kiaušinėlių. Infekciją galima patvirtinti ir kraujyje radus antikūnų prieš sukėlėją.

## Profilaktika ir gydymas
Ligos profilaktikos priemonės yra švaraus vandens tiekimo pagerinimas ir sraigių skaičiaus mažinimas. Srityse, kur liga pasitaiko dažnai, galima žmonių grupes profilaktiškai gydyti kasmet skiriant vaisto prazikvantelio. Taip sumažinamas užsikrėtusiųjų skaičius ir taip pat stabdomas ligos plitimas. Asmenis, kuriems patvirtinta infekcija, prazikvanteliu taip pat rekomenduoja gydyti Pasaulio sveikatos organizacija.

## Epidemiologija
Šistosomoze serga maždaug 210 milijonų žmonių pasaulyje. Manoma, kad per metus nuo šios ligos miršta nuo 12 000 iki 200 000 užsikrėtusiųjų. Liga dažniausiai pasitaiko Afrikoje ir Azijoje bei Pietų Amerikoje. Sritis, kur liga pasitaiko dažnai, apima 70 šalių ir joje gyvena apie 700 milijonų žmonių. Šistosomozė – antroji pagal ekonominį poveikį liga po maliarijos. Nuo antikos laikų iki XX a. pradžios šistosomozės simptomas – kraujas šlapime – buvo laikomas tam tikra menstruacijų forma, būdinga vyrams, todėl Egipte buvo traktuojama kaip berniukų perėjimo ritualas. Ši liga priskiriama prie apleistų atogrąžų ligų.

## Nuorodos
Interneto protokolas

**Interneto protokolas** – taisyklių visuma, apibrėžianti duomenų mainų būdą tarp dviejų kompiuterinių sistemų. Dažnai interneto protokolai bendrai vadinami **TCP/IP** pagal svarbiausių bei pirmųjų aprašytų protokolų TCP ir IP pavadinimus.

## Protokolo funkcijos
* Įpakavimas
* Segmentacija
* Sujungimo valdymas
* Siuntimo nuoseklumo valdymas
* Srauto valdymas
* Klaidų valdymas
* Adresacija
* Multipleksavimas

= Transporto lygio protokolai =

## TCP
TCP (*Transmission Control Protocol*) – į sujungimus orientuotas protokolas, kuris garantuoja patikimą baitų srauto perdavimą tarp dviejų sistemų. TCP protokolas atlieka duomenų perdavimą, klaidų aptikimą, bet jų neatstato. Prieš siunčiant duomenis, du procesai turi nustatyti tarpusavio ryšį, t. y. jie turi nusiųsti preliminarius segmentus vienas kitam, kad nustatytų parametrus ir užtikrintų duomenų perdavimą.

## UDP
UDP (*User Datagram Protocol*) – į sujungimus neorientuotas protokolas. Dėl perdavimo funkcijos ir tam tikro paprasto klaidų tikrinimo jis labai nedaug prideda papildomos informacijos prie IP – tinklo lygio protokolo. UDP neužtikrina patikimo perdavimo, todėl labiau tinka garsinei arba vaizdinei informacijai perduoti realiu laiku.
Ežerinis sykas

**Ežerinis sykas** (*Coregonus lavaretus holsatus* Thienemann nat. *platelensis*) – Lietuvos raudonosios knygos rūšis. Ledynmečio reliktas, išlikęs iš po ledymnečio vieninteliame Platelių ežere. Pastaraisiais metais iš Platelių ežero perkeltas į Verniejaus ir Spindžių ežerus.

Gyvena giliuose ežeruose, kur vanduo švarus, šaltas ir turi daug deguonies. Subręsta 5-6 gyvenimo metais, būdamas 26-29 cm ilgio ir 150-250 g svorio. Paprastai laikosi 20-30 m gelmėse. Neršia lapkričio - gruodžio mėn. 2-8 m gylyje ant smėlėto ar žvyrėto, apaugusio dugnine augalija, grunto. Jaunikliai minta planktonu, suaugusios žuvys bentosu bei vėžiagyviais.

Platelių ežere gyvena keliolika tūkstančių sykų.
Tricky

**Tricky** (tikrasis vardas *Adrian Nicholas Matthews Thaws*; g. 1968 m. sausio 27 d.) – anglų muzikantas ir aktorius. Kaip prodiuseris bei muzikantas pasižymi šnibždančiu lyrišku stiliumi, atliekami pusiau repuojant, pusiau dainuojant. Tricky debiutinis albumas
*Maxinquaye* buvo nominuotas *Mercury Prize* apdovanojimu ir *NME* muzikinio žurnalo buvo pripažintas metu albumu.

## Biografija
Tricky gimė Bristolyje, Somersete, Anglijoje. Tėvas paliko šeimą dar jam negimus. Būdamas ketverių metų, jo mama *Maxine Quaye* nusižudė. Tricky savo pirmą albumą pavadino jos garbei. Jį augino močiutė. Būdamas penkiolikos pradėjo rašyti lyriką.

Tricky buvo įtakingos XX a. devintojo dešimtmečio grupės The Wild Bunch narys ir prisidėjo prie pirmų dviejų Massive Attack albumų. Būdamas *Wild Bunch* nariu naudojo pseudonimą „Tricky Kid“, kuris vėliau buvo sutrumpintas iki „Tricky“, kai tapo Massive Attack nariu.

Tricky paliko Massive Attack kurdamas savo solinį albumą *[[Maxinquaye]]* (pavadintą jo motinos Maxine Quaye vardu). Albumas turėjo didelį pasisekimą ir Tricky tapo žymus tarptautinėje scenoje.

## Diskografija

### Albumai
* *[[Maxinquaye]]* (1995)
* *[[Nearly God]]* (1996)
* *[[Pre-Millennium Tension]]* (1996)
* *[[Angels with Dirty Faces (Tricky)|Angels with Dirty Faces]]* (1998)
* *[[Juxtapose]]* (1999) (su DJ Muggs ir Dame Grease)
* *[[Blowback]]* (2001)
* *[[Vulnerable]]* (2003)
* *[[Knowle West Boy]]* (2008)
* *[[Mixed Race]]* (2010)
* *[[False Idols]]* (2013)
Toninė kalba

**Toninė kalba** – kalba, kurioje skirtingi žodžių tonai (savita intonacija) keičia žodžių reikšmę, net jei kitais atžvilgiais žodžiai vienodi. Tam tikrą toną turi kiekvienas skiemuo, o ne vienas ar keli žodžio skiemenys kaip priegaides turinčiose kalbose.

Toninės yra dauguma Rytų Azijos kalbų, pvz., kinų, vietnamiečių, dalis korėjiečių dialektų. Kai kurie tonai kalbos gerai nemokantiems ar muzikinės klausos neturintiems žmonėms gali skambėti labai panašiai, todėl tai yra sunkiausiai išmokstama toninės kalbos dalis.
Mėlyngurklė

**Mėlyngurklė** (*Luscinia svecica*) – musinukinių (*Muscicapidae*) šeimos žvirblinis paukštis. Anksčiau buvo priskiriama  strazdinių (*Turdidae*) šeimai. Patinas lengvai atskiriamas pagal mėlyną krūtinės plotą, kuris apatinėje dalyje atskirtas juoda ir ryškiai ruda juostelėmis, pilvas baltas. Nugarinė pusė pilkai rusva. Antuodegis rudesnis. Viršugalvis išmargintas juosvomis dėmelėmis. Virš akies palšas antakis. Uodegos didesnė dalis ryškiai ruda. Gerklė ir pagurklis mėlynos spalvos, dažniausiai su balta ar ruda dėme viduryje. Patelė dažniausiai be mėlynos spalvos, gerklė ir krūtinė balsvos su juosvomis dėmelėmis. 

Lietuvoje reta, įrašyta į Lietuvos raudonąją knygą. Aptinkama balandžio – rugpjūčio mėn. Gyvena vandenų pakraščių krūmuose. Lizdą krauna gegužės mėn. ant žemės, gerai paslepia. Dėtyje būna 5-6 žalsvai pilki, išmarginti rusvomis dėmėmis kiaušiniai. Peri 13 dienų. Išsirtę jaunikliai lizde išbūna apie 13 dienų.
Ložban

Dirbtinė kalba **Lojban** ([ˈloʒban]) (kurios pirmtakas yra kita dirbtinė kalba Loglan) buvo sukurta Logiškos Kalbos Grupės (Logical Language Group) 1987 metais, siekiant papildyti ir patobulinti Loglan.

Kalba perėmė visus pagrindinius Loglan tikslus, tik patobulino koncepcijas.

## Pagrindiniai Lojban principai

* Gramatika paremta tik logika, ir įgalina tiksliai išreikšti sudėtingas logines konstrukcijas.
* Nėra jokių išimčių taisyklėse ir jokių neaiškumų žodyne ar gramatikoje.
* Kalba sukurta būti kiek tik įmanoma kultūriškai neutrali.
* Kalba supaprastinta ir ją lengva išmokti, ypač palyginus su natūraliosiomis kalbomis

## Kalbos paskirtis
Lojban primtakė kalba Loglan buvo skirta patikrinti Sapir-Whorf hipotezę (kuri teigia, kad kiekvieno žmogaus mąstymas stipriai paveikiamas jo kalbamos kalbos ir, kad kalba yra vienas svarbiausių veiksnių, apsprendžiančių pasaulio suvokimą).

Lojban skirta taip pat ir lingvistiniams tyrimams, dirbtinio intelekto paieškoms, žmogaus ir kompiuterio bendravimo pagerinimui, mokymosi priemonei ir pan.

## Teorija apie bendravimą su kompiuteriu
Beveik visos natūraliosios kalbos yra sudėtingos, turi daug išimčių, ir pan. Lojban kalboje pasistengta kiek įmanoma to išvengti. Taigi, užuot verčiant kompiuterį mokytis nelogiškas ir pilnas išimčių žmonių kalbas, būtų kur kas paprasčiau jį mokyti visiškai logiškos ir elementarios kalbos. Taip siekiama supaprastinti galimą žmogaus ir kompiuterio tiesioginio bendravimo ateityje galimybę.

## Gandai
Internete yra ir gandų, kad Lojban išmokimas ir vartojimas gali padidinti keleriopai (kai kur teigiama, kad net šešeriopai), mąstymo spartą. Tačiau tokie gandai realaus patvirtinimo neturi, o daugelis žmonių ir paneigė šią galimybę.

## Nuorodos

* 
* Vienas didžiausių tinklalapių apie kalbą
Fidžių kalba

**Fidžių kalba** priklauso austroneziečių kalbų rytų grupei. Artimesnė polineziečių kalboms. Vartojama Fidžio salyne (sen. gyventojų kalba), dažnai šnekamoji gyventojų kalba. Skiriamos 2 tarmių grupės – vakarų (Viti Levu, Kadavu ir kitų salų vakarinė dalis) ir rytų (šių salų rytinė dalis). Bendrinė kalba remiasi Mbau salos tarme. Raštas lotyniškais rašmenimis nuo 1835 m.

## Nuorodos
*
Nirvana (reikšmės)

Nirvana gali reikšti:
* Budizmo sąvoka – Nirvana;
* Britų psichodelinės muzikos grupė – Nirvana (britų grupė);
* Amerikiečių Grunge muzikos grupė – Nirvana (amerikiečių grupė);
* Muz. grupės Nirvana to paties pavadinimo albumas – Nirvana.
Ožkos

: *Šis straipsnis apie porakanopių žinduolių pošeimį. Apie žuvų gentį žiūrėkite straipsnyje [[Ožkos (žuvys)|Ožkos]]*

**Ožkos**, **avys** (*Caprinae*) – dykaraginių (*Bovidae*) žinduolių pošeimis. Tai tvirti ir su įvairaus dydžio bei formos ragais žinduoliai, paplitę Eurazijoje, Šiaurės Afrikoje ir Šiaurės Amerikoje. Beveik visi gyvena atšiauraus klimato sąlygomis.

Pošeimyje yra 31 rūšis:

**[[Berberiniai avinai]] (Ammotragus)**
*Berberinis avinas (*Ammotragus lervia*) 
**[[Takinai]] (Budorcas)** 
*Takinas (*Budorcas taxicolor*) 
**[[Kalniniai ožiai]] (Capra)** 
*Bezoarinis ožys (*Capra aegagrus*) (*Capra aegagrus hircus* - naminis ožys)
*Kubaninis ožys arba turas (*Capra caucasia*) 
*Dagestaninis ožys (*Capra cylindricornis*) 
*Sraigtaragis ožys (*Capra falconeri*) 
*Alpinis ožys (*Capra ibex*) 
*Nubinis ožys (*Capra nubiana*). **Pav.** 
*Ispaninis ožys (*Capra pyrenaica*) 
*Sibirinis ožys arba kalninis ožys (*Capra sibirica*)
**[[Capra walie]]* 
**[[Tarai]] (Hemitragus)** 
**[[Hemitragus hylocrius]]* 
*Arabinis taras (*Hemitragus jayakari*) 
*Himalajinis taras (*Hemitragus jemlahicus*) 
**Goralai (Nemorhaedus)** 
*Rudasis goralas (*Nemorhaedus baileyi*) 
*Kininis goralas (*Nemorhaedus caudatus*) 
*Japoninis goralas (*Nemorhaedus crispus*) 
*Goralas (*Nemorhaedus goral*) 
*Sumatros goralas (*Nemorhaedus sumatraensis*) 
*Taivano goralas (*Nemorhaedus swinhoei*) 
**[[Snieginės ožkos]] (Oreamnos)**
*Snieginė ožka (*Oreamnos americanus*) 
**[[Avijaučiai]] (Ovibos)** 
*Avijautis (*Ovibos moschatus*) 
**[[Kalniniai avinai]] (Ovis)** 
*Kalninis avinas arba archaras, argalis (*Ovis ammon*) 
*Avis arba naminė avis (*Ovis aries*) 
*Snieginis avinas (*Ovis canadensis*) 
*Muflonas (*Ovis musimon*) 
**[[Melsvieji avinai]] (Pseudois)** 
*Melsvasis avinas (*Pseudois nayaur*) 
*Nykštukinis melsvasis avinas (*Pseudois schaeferi*) 
**[[Gemzės]] (Rupicapra)** 
*Pirėninė gemzė (*Rupicapra pyrenaica*) 
*Gemzė (*Rupicapra rupicapra*)
Arklinės antilopės

**Arklinės antilopės** (*Hippotraginae*) – dykaraginių (*Bovidae*) žinduolių pošeimis. Tai stambios, tvirto kūno sudėjimo antilopės su labai ilgais ragais. Vienų jie būna tiesūs, kitų išlinkę ar net raityti. Patelės turi po 2 poras spenių.

Pošeimyje 6 rūšys. Paplitusios Afrikoje ir Arabijoje:

*Arklinės antilopės (Hippotragus)*
* Arklinė antilopė (*Hippotragus equinus*)
* Juodoji antilopė (*Hippotragus niger*)
*[[Oriksai]] (Oryx)*
* Kardaragis oriksas (*Oryx dammah*). **Pav.**
* Tiesiaragis oriksas (*Oryx gazella*)
* Baltasis oriksas (*Oryx leucoryx*)
* Rytų Afrikos oriksas arba *beiza* (*Oryx beisa*)
*Adaksai (Addax)*
* Adaksas (*Addax nasomaculatus*)

## Pasaulio arklinės antilopės

Image:Hippotragus equinus.jpg|Arklinė antilopė
Image:Sable bull.jpg|Juodoji antilopė
Image:Barcelona.Zoologico.Orix.Blanco.jpg|Kardaragis oriksas
Image:Oryx Gazella Namibia(1).JPG|Tiesiaragis oriksas
Image:Oryx leucoryx.jpg|Baltasis oriksas
Image:Addax.jpg|Adaksas
Tikrosios antilopės

**Tikrosios antilopės** (*Antilopinae*) – dykaraginių (*Bovidae*) žinduolių pošeimis, kuriam priklauso grakščios ilgakojės stirnos dydžio antilopės su šiek tiek raitytais ir su daugeliu skersinių žiedų ragais. Turi 1-2 poras spenių.

Gyvena bandomis Afrikos ir Azijos stepėse bei pusdykumėse. Pošeimyje 14 genčių ir 38 rūšys:

* Dibatagai (*Ammodorcas*) 
** Dibatagas (*Ammodorcas clarkei*) 
* Šokliosios gazelės (*Antidorcas*) 
** Šoklioji gazelė (*Antidorcas marsupialis*) 
* Elniaožės gazelės (*Antilope*)
** Elniaožė gazelė arba garna (*Antilope cervicapra*) 
* Beiros (*Dorcatragus*)
** Beira (*Dorcatragus megalotis*) 
* Tikrosios gazelės (*Gazella*) 
** Indijos gazelė (*Gazella bennettii*) 
** Sacharinė gazelė (*Gazella dama*) 
** Dorkas (*Gazella dorcas*) 
** Paprastoji gazelė (*Gazella gazella*) 
** Granto gazelė (*Gazella granti*) 
** Smėlyninė gazelė (*Gazella leptoceros*) 
** Raudonkaktė gazelė (*Gazella rufifrons*) 
** Laibaragė gazelė (*Gazella leptoceros*) 
** Somalinė gazelė (*Gazella soemmerringii*) 
** Speko gazelė (*Gazella spekei*) 
** Džeiranas (*Gazella subgutturosa*) 
** Tomsono gazelė (*Gazella thomsonii*) 
* Žirafinės gazelės (*Litocranius*)
** Žirafinė gazelė (*Litocranius walleri*) 
* Dikdikai (*Madoqua*) 
** Giunterio dikdikas(*Modoqua guntheri*)
** Kirko dikdikas (*Madoqua kirkii*)
** Eritrėjinis dikdikas (*Madoqua saltiana*)
* Mažosios antilopės (*Neotragus*)
** Mažoji antilopė (*Neotragus batesi*) 
** Sunė (*Neotragus moschatus*) 
** Nykštukinė antilopė (*Neotragus pygmaeus*) 
* Antilopės šoklės (*Oreotragus*)
** Antilopė šoklė (*Oreotragus oreotragus*) 
* Oribės (Ourebia) 
** Oribė arba aurebija (*Ourebia ourebi*) 
* Orongai arba tibetinės antilopės (*Pantholops*)
** Orongas arba čiras, tibetinė antilopė (*Pantholops hodgsonii*) 
* Trumpauodegės antilopės (*Procapra*) 
** Dzerenas (*Procapra gutturosa*) 
** Tibetinis dzerenas (*Procapra picticaudata*) 
** Preževalskio dzerenas (*Procapra przewalskii*) 
* Antilopikės (*Raphicerus*) 
** Savaninė antilopikė (*Raphicerus campestris*) 
** Žiloji antilopikė (*Raphicerus melanotis*) 
** Šiaurinė antilopikė (*Raphicerus sharpei*) 
* Saigos (*Saiga*) 
** Saiga (*Saiga tatarica*)
Dukeriai

**Dukeriai** (*Cephalophinae*) – dykaraginių (*Bovidae*) žinduolių pošeimis.

Pošeimyje 2 gentys ir 19 rūšių:

*Kuoduotieji dukeriai (Cephalophus)*
*Tanzainis dukeris (*Cephalophus spadix*) 
*Juodnugaris dukeris (*Cephalophus dorsalis*) 
*Juodasis dukeris (*Cephalophus niger*) 
*Juodakaktis dukeris (*Cephalophus nigrifrons*) 
*Mėlynasis dukeris (*Cephalophus monticola*) 
*Jentinko dukeris (*Cephalophus jentinki*) 
*Maksvelo dukeris (*Cephalophus maxwellii*). **Pav.** 
*Odžilbio dukeris (*Cephalophus ogilbyi*) 
*Raudonasis dukeris (*Cephalophus natalensis*) 
*Rudašonis dukeris (*Cephalophus rufilatus*) 
*Baltapilvis dukeris (*Cephalophus leucogaster*) 
*Geltonnugaris dukeris (*Cephalophus sylvicultor*) 
*Zebriškasis dukeris (*Cephalophus zebra*) 
*Krūmininiai dukeriai (Silvicapra)*
*Krūmyninis dukeris (*Silvicapra grimmia*)
ir kt.
Vandeniniai ožiai

**Vandeniniai ožiai** (*Reduncinae*) – dykaraginių (*Bovidae*) žinduolių pošeimis, kuriame trys gentys ir 9 rūšys:

*Vandeniniai ožiai (Kobus)*
* Vandeninis ožys (*Kobus ellipsiprymnus*)
* Pelkinis ožys (*Kobus kob*)
* Ličis (*Kobus leche*). **Pav.**
* Nilinis ličis (*Kobus megaceros*)
* Puku (*Kobus vardonii*)
*Redunkos, nendriniai ožiai (Reduncus)*
* Didžioji redunka (*Redunca arundinum*)
* Kalninė redunka (*Redunca fulvorufula*)
* Paprastoji redunka (*Redunca redunca*)
*[[Stirninės antilopės]] (Pelea)*
* Stirninė antilopė (*Pelea capreolus*)

## Išvaizda
Būdingas palyginti ilgas kailis. Visoms rūšims, išskyrus pelkinį ožį, trūksta prieš akis esančių liaukų. Raguoti tik patinai. Vendeninio ir nendrinio ožio ragai išlinkę į priekį, o stirninės antilopės tiesūs.
Impala

: *Šis straipsnis apie gyvūną. Apie automobilį skaitykite [[Chevrolet Impala|čia]].*

**Impala** (*Aepyceros melampus*) – dykaraginių (*Bovidae*) žinduolių **impalos** (*Aepycerotinae*) pošeimio vienintelė rūšis, paplitusi Rytų ir Pietų Afrikoje.

Kailis gelsvai rudas, su juodais ruoželiais ant šlaunų ir uodegos. Ėda žolę ir lapus. Patinai raguoti, jie rujos metu garsiai, kimiai kriuksi. Ištikus pavojui impalos padaro didelį šuolį aukštai pašokdamos ištiestomis užpakalinėmis kojomis ir nusileisdamos ant priekinių. Sausuoju laikotarpiu sudaro mišrias bandas. Dauginimosi metu patinai rungiasi dėl teritorijų ir patelių.
Galvijinės antilopės

**Galvijinės antilopės** arba **karvinės antilopės** (*Alcelaphinae*) – dykaraginių (*Bovidae*) žinduolių pošeimis. Gana stambios, su įvairiai išsilanksčiusiais ragais viršugalvyje. Patelės turi porą spenių.

Šeimoje 7 rūšys, paplitusios Afrikos savanose:

*Hanterio antilopės (Beatragus)*
* Hanterio antilopė (*Beatragus hunteri*)
*[[Lyraragės antilopės]] (Damaliscus)*
* Topi (*Damaliscus lunatus*)
* *[[Damaliscus pygargus]]*
*Galvijinės antilopės (Alcelaphus)*
* Galvijinė antilopė (*Alcelaphus buselaphus*)
*Lichtenšteino antilopės (Sigmoceros)*
* Lichtenšteino antilopė (*Sigmoceros lichtensteinii*)
*Antilopės gnu (Connochaetes)*
* Baltauodegė gnu (*Connochaetes gnou*)
* Dryžuotoji gnu (*Connochaetes taurinus*). **Pav.**
Jaučiai

**Jaučiai** (*Bovinae*) – dykaraginių (*Bovidae*) žinduolių pošeimis, kuriam priklauso stambūs, tvirto sudėjimo gyvūnai. Patinai ir patelės turi ragus, kurie auga į šonus, o po to pakrypsta į viršų. Uodegos gale yra ilgesni plaukai. Tešmuo su 4 speniais. 

Paplitę Eurazijoje, Afrikoje ir Šiaurės Amerikoje. Pošeimyje yra šios rūšys:

**Triba Boselaphini**
**Keturragės antilopės (Tetracerus)*
**Keturragė antilopė (*Tetracerus quadricornis*)
**Mėlynosios antilopės (Boselaphus)*
**Mėlynoji antilopė arba nilgau (*Boselaphus tragocamelus*)
**Triba Bovini**
***[[Azijiniai buivolai]]** (*Bubalus*)
**Azijinis buivolas arba vandeninis buivolas, arnis (*Bubalus arnee*)
**Mažasis buivolas arba anoa (*Bubalus depressicornis*)
**Kalninis buivolas (*Bubalus quarlesi*)
**Mindorinis buivolas (*Bubalus mindorensis*)
**Trumparagis vandens buivolas (*Bubalus mephistopheles*)
***[[Jaučiai (gentis)|Jaučiai]]** (*Bos*)
**Gauras (*Bos frontalis*)
**Jakas (*Bos grunniens*)
**Bantengas (*Bos javanicus*)
**Savelio jautis (*Bos sauveli*)
**Naminis jautis (*Bos taurus*)
***Tauras (*Bos primigenius*), išnykęs
**Saolos (Pseudoryx)*
**Saola (*Pseudoryx nghetinhensis*)
**Afrikiniai buivolai (Syncerus)*
**Afrikinis buivolas arba juodasis buivolas (*Syncerus caffer*)
**Stumbrai ir bizonai (Bison)*
**Bizonas (*Bison bison*)
**Stumbras (*Bison bonasus*)
**Triba Strepsicerotini**
***[[Sraigtaragės antilopės]]** *(Tragelaphus)*
**Sitatunga (*Tragelaphus spekeii*)
**Nijala (*Tragelaphus angasii*)
**Margoji antilopė (*Tragelaphus scriptus*)
**Kalninė nijala (*Tragelaphus buxtoni*) 
**Mažoji kudu (*Tragelaphus imberbis*)
**Didžioji kudu (*Tragelaphus strepsiceros*)
**Bonga (*Tragelaphus eurycerus*)
**Kanos (Taurotragus)*
**Kana (*Taurotragus oryx*)
**Didžioji kana (*Taurotragus derbianus*)
Magelanas

**Magelanas** gali reikšti:
* Fernandas Magelanas – žymus portugalų jūrų keliautojas;
* Magelanas (erdvėlaivis) – NASA kosminis erdvėlaivis, tyręs Venerą;
Izraelio gynybos pajėgos

**Izraelio gynybos pajėgos** ( – *Cva Hagana leJisrael*, sutr. צה"ל – *Cahal*) – Izraelio ginkluotosios pajėgos ir pagrindinis jo saugumo organas.

Kariuomenėje izraeliečiai tarnauja po 3 metus (šaukiamos ir moterys; jos nesiunčiamos į pavojingus regionus).

2014 m. „Global Firepower“ vertinimu, buvo 11 vietoje pasaulyje pagal pajėgumą.

## Sudėtis
IGP sudaro:
* Sausumos pajėgos: 120 tūkst., 3750 tankų (Centurion, M-60A1/3, Magach 7, Merkava). 1988 m. jas sudarė 16 000 profesionalių karių. Nuo 1979 m. serijiniu būdu gaminamas unikalus tankas *Merkava Mk 1*. Nuo 2001 m. gaminamas ketvirtas šio tanko modelis *Merkava Mk 4.*
* Jūrų laivynas: 6500 karių, 48 laivai ir 3 povandeniniai laivai.
* Oro pajėgos: 35,000 karių, 704 lėktuvai (iš jų 50 F-4E/2000, 86 F-15 ir 232 F-16). Naudojamos ir naudotos antskrydžiams prieš okupuotas teritorijas ir aplinkinkines valstybes.
* Branduolinis arsenalas: apie 500 kovinių galvučių, Jericho 1 ir Jericho 2 , Jericho - 3 modeliai, vidutinio nuotolio raketos  MGM-52 Lance gali smogti taikiniams regione.

Kariuomenės rezervas – 445 tūkst. piliečių.


Flickr - Israel Defense Forces - Honor Guard at IDF Headquarters for Outgoing Chief of Staff Lt. Gen. Gabi Ashkenazi.jpg|Štabas Tel Avive
Flickr - Israel Defense Forces - Female Soldiers Unload their Weapons.jpg|Ginkluotės mokymai
Flickr - Israel Defense Forces - The IDF Honors Its Reservists.jpg|Rezervistai
IAF-F-35I-and-F-16I-nf.jpg|Naikintuvai
David-Sling-0001.jpg|Zenitinė raketa
I.n.s. dolfin-03.JPG|Povandeninis laivas
Flickr - Israel Defense Forces - Israeli Made Guardium UGV.jpg|Bepilotis pasienio patrulis „Guardium“
Blizzard Entertainment

**Blizzard Entertainment** – JAV kompiuterinių žaidimų kūrimo ir platinimo įmonė, garsėjanti „Warcraft“, „StarCraft“ ir „Diablo“ serijomis.

Įmonę „Silicon & Synapse“ pavadinimu 1991 m. įkūrė trys Kalifornijos universiteto absolventai – Michael Morhaime, Allen Adham ir Frank Pearce. 1994 m. ji persivadino į „Blizzard Entertainment“. Vėliau ją įsigijo įmonė „Davidson & Associates“, dar vėliau – „Vivendi“. Tų pačių metų pabaigoje „Blizzard“ išleido „“.

2008 m. „Vivendi Games“ susijungė su „Activision“, buvo įkurta bendra įmonė „Activision Blizzard“.

„Blizzard Entertainment“ organizuoja reguliarius renginius, susijusius su kompiuteriniais žaidimais, kaip antai „BlizzCon“ ir „Blizzard Worldwide Invitational“.

## Sukurti žaidimai

## Išnašos

## Nuorodos
* Oficialus puslapis